CELEX: 32015D1936
Language: et
Date: 2015-07-08 00:00:00
Title: Komisjoni delegeeritud otsus (EL) 2015/1936, 8. juuli 2015, mis käsitleb õhu ventileerimiseks ette nähtud ventilatsioonikanalite ja -torude suhtes kohaldatavaid toimivuse püsivuse hindamise ja kontrollimise süsteeme vastavalt Euroopa Parlamendi ja nõukogu määrusele (EL) nr 305/2011 (EMPs kohaldatav tekst)

28.10.2015   
            
            
               ET
            
            
               Euroopa Liidu Teataja
            
            
               L 282/34
            
         KOMISJONI DELEGEERITUD OTSUS (EL) 2015/1936,
   8. juuli 2015,
   mis käsitleb õhu ventileerimiseks ette nähtud ventilatsioonikanalite ja -torude suhtes kohaldatavaid toimivuse püsivuse hindamise ja kontrollimise süsteeme vastavalt Euroopa Parlamendi ja nõukogu määrusele (EL) nr 305/2011
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. märtsi 2011. aasta määrust (EL) nr 305/2011, millega sätestatakse ehitustoodete ühtlustatud turustustingimused ning tunnistatakse kehtetuks nõukogu direktiiv 89/106/EMÜ, (1) eriti selle artikli 60 punkti h,
   ning arvestades järgmist:
   
               (1)
            
            
               Õhu ventileerimiseks ette nähtud ventilatsioonikanalite ja -torude toimivuse püsivuse hindamine ja kontrollimine tuleks läbi viia määruse (EL) nr 305/2011 V lisas sätestatud süsteemide alusel.
            
         
               (2)
            
            
               Seepärast on vaja kindlaks määrata, milliseid toimivuse püsivuse hindamise ja kontrollimise süsteeme kohaldatakse õhu ventileerimiseks ette nähtud ventilatsioonikanalite ja -torude suhtes. See peaks andma tootjatele tõhusama juurdepääsu siseturule ning suurendama seega kogu ehitustööstuse konkurentsivõimet.
            
         
               (3)
            
            
               Käesolevat otsust tuleks kohaldada üksnes selliste toodete suhtes, mida ükski muu vastav liidu õigusakt ei hõlma. Seega ei tuleks seda kohaldada paiksetes tulekustutussüsteemides kasutatavate kanalite ja -torude suhtes, kuna need kuuluvad juba komisjoni otsuste 96/577/EÜ (2) ja 1999/472/EÜ (3) kohaldamisalasse,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevat otsust kohaldatakse ehitistes õhu ventileerimiseks ette nähtud ventilatsioonikanalite ja -torude suhtes, mis on sätestatud I lisas.
   Artikkel 2
   Artiklis 1 osutatud toodete põhiomadustega seotud toimivuse püsivust hinnatakse ja kontrollitakse II lisas sätestatud süsteemide kohaselt.
   Artikkel 3
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 8. juuli 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 88, 4.4.2011, lk 5.
   
      (2)  Komisjoni otsus 96/577/EÜ, 24. juuni 1996, nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta paiksete tulekustutussüsteemide nõuetele vastavuse tõendamisel (EÜT L 254, 8.10.1996, lk 44).
   
      (3)  Komisjoni otsus 1999/472/EÜ, 1. juuli 1999, nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta olmeveega mitte kokku puutuvate torude, mahutite ja nendega seotud toodete nõuetele vastavuse tõendamisel (EÜT L 184, 17.7.1999, lk 42).
   
      I LISA
      
         TOOTED
      
      Käesolevat otsust kohaldatakse järgmiste toodete suhtes.
      
                  1.
               
               
                  Ehitistes õhu ventileerimiseks ette nähtud ventilatsioonikanalid ja -torud.
               
            
   
      II LISA
      
         TOIMIVUSE PÜSIVUSE HINDAMISE JA KONTROLLIMISE SÜSTEEMID
      
      Käesoleva otsusega hõlmatud toodete suhtes, võttes arvesse nende põhiomadusi, kohaldatakse järgmisi toimivuse püsivuse hindamise ja kontrollimise süsteeme.
      
         Tabel 1
      
      
         Kõik põhiomadused, v.a tuletundlikkus
      
      
                  Tooted
               
               
                  Põhiomadused
               
               
                  Kohaldatav toimivuse püsivuse hindamise ja kontrollimise süsteem vastavalt määruse (EL) nr 305/2011 V lisale
               
            
                  Ehitistes õhu ventileerimiseks ette nähtud ventilatsioonikanalid ja -torud
               
               
                  Kõik põhiomadused, v.a tuletundlikkus
               
               
                  3
               
            
         
      
         Tabel 2
      
      
         Ainult tuletundlikkus
      
      Kõigi tabeli 1 esimeses veerus nimetatud toodete puhul määratakse toimivuse püsivuse hindamise ja kontrollimise süsteem sõltuvalt alamrühmast kindlaks järgmiselt:
      
         
      
                  Toote alamrühmad
               
               
                  Kohaldatav toimivuse püsivuse hindamise ja kontrollimise süsteem vastavalt määruse (EL) nr 305/2011 V lisale
               
            
                  Tooted, mille puhul selgelt määratletav etapp tootmisprotsessis võimaldab parandada tuletundlikkustoimivust (nt tuleaeglustite lisamine või orgaanilise materjali vähendamine)
               
               
                  1
               
            
                  Tooted, mille suhtes kohaldatakse Euroopa õigusakte, mis võimaldavad nende tuletundlikkusklassi määrata ilma katsetamata
               
               
                  4
               
            
                  Tooted, mis ei kuulu ridades 1 ja 2 nimetatud alamrühmadesse
               
               
                  3